# data[].attributes.body
(környezet)
Készítsetek kiskertet!
Ez lehet egy virágcserépben, vagy virágládában, vagy akár a kertben is kijelölhettek egy kis részt a gyerkőcnek.
Beszéljétek át az ültetés menetét. Először meglazítjuk a talajt, hogy a gyökér majd könnyebben nőhessen. Beletesszük a magot, betakarjuk föld-paplannal. Meglocsoljuk és meleg, napos helyre tesszük. Mire van szüksége a magnak, hagymának, palántának? (Földre, napra, levegőre és vízre.)
Milyen eszközöket használtál? (ásó, gereblye, locsolókanna, esetleg kesztyű, gumicsizma, talicska, vödör, stb.)
Beszélgethettek egyéb kerti munkákról is, mint a metszés, gyomlálás, fűnyírás, stb.

# data[].attributes.body
Kertészkedés során lehetőségetek nyílik gyakorolni a síkbeli és térbeli viszonyokat (felette, alatta, mellette, közötte, jobbra, balra,)

# data[].attributes.body
Díszítsd ki a cserepet, virágládát. Rajzolhatsz rá filctollal, befestheted temperával, ragaszthatsz rá mozaikszerűen papírdarabokat, vagy körbetekerheted madzaggal, szalaggal.
Ha a kertben kaptál helyet, készíts kis kerítést köré. Lehet kavicsokból, üres csigaházból, leszúrhatsz apró botocskákat. De tehetsz 4 botot a 4 sarkára és köthetsz rá madzagot, szalagot is.

# data[].attributes.body
- Kicsi mag a föld alatt
Kicsi mag a föld alatt – (Két öklünket egymás felé fordítva összetapasztjuk.) Napsugarat hívogat. Ha a tavasz közeleg,- (Az egyik kéz mutatóujjával eljátsszuk a csíra növekedését.) Pici csíra növöget. – (Másik kezünkkel, ujjainkat lefelé fordítva mutatjuk, hogyan kapaszkodik a gyökér.) Kapaszkodik a gyökér. Kis növényke fényre ér, - (A csírából zárt tenyérrel levélke lesz...) Nő a szára, levele, - (Karunkkal fölfele kúszunk) Nyújtózkodik fölfele. Bimbót ringat, szirmot nyit, - (Nyújtott ujjainkat összezárva bimbót formálunk,) Illatával beborít. – ( azután lassan kinyitjuk tenyerünket, ujjainkat széttárjuk.)

A mesét videón hozom nektek. :)
Fésűs Éva: Mókus Péter kiskertje
Itt találhatjátok a szövegét:

# data[].attributes.attachment_link.readable_text
Mókus Péter kiskertje

A napos, déli domboldalon már kinyitotta sok sárga ernyőjét a som, amikor Mókus Bence bácsi egy szép napon az odúablakon kinézett...

Ó, mennyi szépet látott! A nedves ágakon ezernyi napsugár táncolt! A parti füzeken sok kis bozontos barka bolyhosodott, mint megannyi icipici nyuszi farka!

Kék ibolya és sárga kankalin virult a réten meg a tavaszi vizek partjain. Vidáman énekeltek a hazatért madarak.

- Gyerekek! Ki az ágyból! - kiáltotta Bence bácsi. - Jó volna ott lent egy kiskertet csinálni, hogy barátságosabb legyen az odunk tája!

A három kismókus ujjongva, kiabálva dobálta le a mohapaplant. A lusta Peti is tüstént felpattant:

- Kertet? Pompás! Ugye most mindjárt megcsináljuk? Az őzeknek, rókáknak leesik majd az álluk, ha erre járnak!

- Gyere, apu! - kiáltott Mókus Péter - az én kertem a legszebb, nem is mérhető össze senkiével!
Bence bácsi tüstént odajött, de csodálatosképpen egy szót sem szólt, csak hümmögött. Peti unszolta:

# data[].attributes.attachment_link.title
Mókus Péter kiskertje - OLVASÓVÁ NEVELÉS

# data[].attributes.attachment_link.description
Mókus Péter kiskertje A napos, déli domboldalon már kinyitotta sok sárga ernyőjét a som, amikor Mókus Bence bácsi egy szép napon az odúablakon kinézett... Ó, mennyi szépet látott! A nedves ágakon ezernyi napsugár táncolt! A parti füzeken sok kis bozontos barka bolyhosodott, mint megannyi icipici nyuszi farka!

# data[].attributes.body
Rajzold át a kedvenc színeddel, majd ha van kedved, színezd ki!

# data[].attributes.body
A munkátok során a gyermek szókincsének bővítésére is lehetőségetek adódik. Pl.: csíra, rügy, metszőolló.
Ezt a találós kérdést már ismerik:
Vigyázz rá, mert nagyon ravasz, hamar becsap, ő a … (tavasz).

# data[].attributes.headline
Készíthetsz eper alakú kis papírtáskát/dobozt is, ha van kedved. :)

# data[].attributes.subject
Készíthetsz eper alakú kis papírtáskát/dobozt is, ha van kedved. :)

# data[].attributes.body
Vágd ki a leveles pántot: ez lesz a táska füle.
Elnagyolva (nem kell pontosan!) vágd ki az epres képet egyben - segítenek a szaggatott vonalak.
Az x-szel jelölt részeknél ragaszd össze, majd rá a pántot.
Kész is a kis táskád, amibe egy apró kincset rejthetsz.

# data[].attributes.body
Emlékeztek még ezekre a dalokra? :)Hallgassátok meg többször és próbáljátok meg énekelni is.
Süss fel, nap
https://www.youtube.com/watch?v=OEtpJNJS65s
Én kis kertet kerteltem
https://www.youtube.com/watch?v=0MuQae5lPnI
Bújj, bújj, zöld ág
https://www.youtube.com/watch?v=7hO9K5xdmYo

# data[].attributes.body
Készítsetek közösen egy mátrixot, amivel a kis katicák már egyedül is tudnak játszani.
A mátrixnál adott az első oszlop és az első sor.
Játszhatjátok úgy is, mint a sudoku-t: itt a cél, hogy minden sorban és minden oszlopban csak egyszer szerepeljen egy kép.
Az elkészítését és a játék menetét videóban fogom megmutatni.
Addig is küldök egy játékot: nyomtasd ki és a 6 db alsó kis bogarat vágd szét. A feladat: zöld keretes tábla alsó részébe úgy helyezd el a bogarakat, ahogyan felül vannak (téri tájékozódás fejlesztése). Szuper ügyes vagy, ha el is tudod mondani, melyik bogár hol található! Használd az "alatta", "felette", "mellette" vagy "közötte" szavakat.